Velodromo stadionas

Velodromo stadionas (pranc. Stade Vélodrome) – daugiafunkcis stadionas Marselyje, Prancūzijoje. Čia namų rungtynes žaidžia Olympique de Marseille futbolo klubas, taip pat reguliariai naudoja Prancūzijos regbio rinktinė. Tai didžiausias klubinio futbolo stadionas Prancūzijoje, jo talpa yra 60 031 sėdimų vietų. Didžiausias žiūrovų skaičius (58 897) susirinko 2003–2004 m. UEFA taurės pusfinalio metu prieš Newcastle United. Istorija Stadionas atidarytas 1937 m. birželio 13 d. draugiškomis rungtynėmis tarp Olympique Marseille ir FC Torino klubų (2-1). Iš pradžių aplink stadioną buvo velotrekas ir vykdavo dviračių varžybos, tačiau vėliau ši vieta rekonstruota į papildomas vietas žiūrovams. Iš pradžių stadionas priklausė tik Marselio savivaldybei, bet apie 1960 m. jame leista nuolatos žaisti „Olympique“ klubui. Stadione vyko III pasaulio futbolo čempionatas (2 rungtynės), I Europos futbolo čempionatas (2 rungtynės), VI Europos futbolo čempionatas (2 rungtynės), XVI pasaulio futbolo čempionatas (7 rungtynės), 2007 m. pasaulio regbio taurė, XV Europos futbolo čempionatas (6 rungtynės), 2023 m. pasaulio regbio taurė, 2024 m. olimpiados futbolo turnyras (10 rungtynių). Besiruošiant 1998 m. pasaulio futbolo pirmenybėms, vietų skaičius padidintas nuo 42 tūkst. iki 60 tūkst., bet ruošiantis 2016 m. Europos futbolo čempionatui renovacijos metu vietų skaičius vėl sumažintas iki 42 000. Stadione vyko 2024 m. vasaros olimpinės žaidynės (10 futbolo rungtynių). Rungtynės Šaltiniai